Tor Åge Bringsværd

Tor Åge Bringsværd (født 16. november 1939 i Skien) er en norsk forfatter kjent for romaner, barnebøker og fabelprosa, og som i samarbeid med Jon Bing også er kjent for en rekke sciencefictionbøker og TV-produksjoner under det kollektive forfatternavnet Bing & Bringsværd.



Bringsværd arbeidet mye sammen med Jon Bing. Sammen er Bing & Bringsværd opphavsmenn til ordet fabelprosa, som han bruker om skjønnlitteraturen han skriver. Begrepet innbefatter både science fiction og fantastiske fortellinger. I 1967 debuterte de begge med Rundt solen i ring. Året etter kom Bringsværd ut med Probok, sin egen samling sciencefictionnoveller. Samlingen markerte i større grad den samfunnskritiske siden ved ham enn hva han fikk frem i Rundt solen i ring, selv om den helt klart var til stede der også. At han gav den ut alene kan nok bety at dette er noveller som Bringsværd personlig syntes han kunne stå mye sterkere for. Men Bing har helt klart innvirket mye i skriveprosessen. I starten av boken står det «Til Jon – Selvfølgelig». De har arbeidet mye sammen, eller som Bringsværd skriver på sine nettsider «Jon Bing og jeg har lekt sammen (nesten) hver tirsdag siden 1966.»

Bringsværd regner seg som anarkist, og det er kanskje ikke uten grunn at han har valgt science fiction som sin sjanger. Mange av bøkene hans har et kritisk blikk på bioteknologi og måten vi forvalter naturen vår på. 
Bringsværd har en spesiell skrivestil. I flere noveller hopper han vekk fra historien og beskriver noe som tilsynelatende ikke har noe med resten av historien. Plutselig kan han finne på å hoppe inn i et radioprogram eller et oppslag i et leksikon. Bøkene hans inkluderer titler som; barnebøkene om Ruffen, Bazar, Bløtkakemannen, Apachepiken, Pudder? Pudder!, de fem bøkene i Gobi-serien og Karsten og Petra. I tillegg har han vært aktiv i den norske Brumm-foreningen. Han er også en av tre generalsekretærer i Norsk Kartozoologisk Forening.

Fjernsynsproduksjoner 
Innen TV er han og makkeren Jon Bing mest kjent som skaperne av Norges første sciencefictionproduksjon for TV, miniserien Blindpassasjer, som var en blanding av thriller og science fiction. De har også skrevet to av miniseriene, samt tre episoder om etterforskerne Helmer & Sigurdson som gikk på NRK 1975–1981. I 1982 var de aktuelle med sciencefictionserien Ta den ring, som i motsetning til Blindpassasjer foregikk på jorden. Han skrev også den norrøne serien Vår gamle gudelære, fra 1982, for NRK.

Annet 
Han er også aktiv som oversetter og har blant annet oversatt Albert Åberg-bøkene til norsk.

Bringsværd er siden 1990 bosatt i Hølen sammen med sin kone, forfatteren Else Færden.

Bibliografi

Romaner 
 1970 – Bazar
 1974 – Den som har begge beina på jorda står stille
 1976 – Syvsoverskens dystre frokost
 1978 – Pinocchio-papirene
 1980 – Minotauros
 1983 – Ker Shus
 1985 – Gobi: Barndommens måne
 1987 – Gobi: Djengis Khan
 1989 – Gobi: Djevelens skinn og ben
 1994 – Gobi: Min prins
 1996 – Den enøyde
 1997 – Gobi: Baghdad
 2001 – Pudder? Pudder! eller: Sleeping Beauty in the Valley of the Wild, Wild Pigs
 2005 – Web
 2009 – Kvinnen som var et helt bord alene
 2011 – Slipp håndtaket når du vrir
 2013 – Ikke fordi den har et svar, men fordi den har en sang
 2014 – London 2084 (sammen med Jon Bing)
 2014 – Vår verden er dugg
 2015 – Kalifens gave
 2018 – Når du minst venter det
 2021 – Kintsugi
 2023 – Den himmelske makrell

Novellesamlinger 
 1967 – Rundt solen i ring (sammen med Jon Bing)
 1968 – Probok
 1971 – Sesam 71 (sammen med Jon Bing)
 1972 – Bløtkakemannen & Apachepikene
 1974 – Karavane
 1976 – Apachepikene farer frem over sletten. Blondt hår. Vinden (noveller i utvalg)
 1991 – Tvilstilfeller (sammen med Jon Bing)
 1991 – Motgift (Fabelprosa I, noveller i utvalg. Sammen med Jon Bing)
 1993 – IOFORSEG
 1999 – Sf (Samlede fortellinger)
 2004 – Bløtkakemannen (samlede noveller om Bløtkakemannen)
 2004 – Oslo 2084 (sammen med Jon Bing)

Antologier redigert sammen med Bing 
 1967 – Og jorden skal beve (sciencefictionantologi)
 1968 – Tider skal komme (sciencefictionantologi)
 1969 – Østenfor sol (sciencefictionantologi)
 1969 – Lunarium: boken om månen
 1970 – Rød planet (sciencefictionantologi)
 1971 – Malstrøm (sciencefictionantologi)
 1972 – Vestenfor måne (sciencefictionantologi)
 1972 – Elektriske eventyr (barnebok)
 1973 – Jeg – en maskin: kybernetiske fabler (sciencefictionantologi)
 1974 – Himmelstorm (sciencefictionantologi)
 1975 – Nazar 1: Timeglass (sciencefictionantologi)
 1976 – Nazar 2: Åndeskrift (sciencefictionantologi)
 1976 – Nazar 3: Den gale professor (sciencefictionantologi)
 1977 – Nazar 4: Dragsug (sciencefictionantologi)
 1980 – Nazar 5: Stjerneskudd (sciencefictionantologi)
 1982 – Stella Polaris (sciencefictionantologi)
 1991 – Fabelprosa II, Minner om fremtiden (noveller)
 1992 – Fabelprosa III, Bakkekontakt (noveller)
 1992 – Fabelprosa IV, Drager og datamaskiner (noveller)

Sakprosa / Essay 
 1966 – Det står skrevet
 1968 – Det kuriøse apotek (folkloristikk)
 1969 – Svarteboka (folkloristikk)
 1969 – Lunarium – sammen med Jon Bing
 1970 – Phantoms and fairies (folkloristikk)
 1989 – Pustehull. 1. Råk
 1991 – Det eventyrlige
 1991 – Tigergutt kommer til skogen og spiser frokost
 1996 – Den enøyde
 2003 – Samtaler med svart hund
 2003 – London
 2004 – Jesus elsker ikke griser
 2004 – Håndbok i Kartzoologi – sammen med Eilert Sundt (d.y.) og Roger Pihl
 2008 – Jentekraft – sammen med Roger Pihl og Eilert Sundt (d.y.)
 2009 – Rekkverk (3. råk)
 2013 – Jesus
 2013 – Merlin

Billedbøker 

 1969 – T-bane-trollet Knerten Gundersen – illustret av Ulf Aas
 1973 – Jørgen Moes vei nr 13 – illustrert av Thore Hansen
 1973 – Ruffen, sjøormen som ikke kunne svømme – illustrert av Thore Hansen
 1975 – Det blå folket og karamellfabrikken – illustrert av Thore Hansen
 1975 – Ruffen på nye eventyr – illustrert av Thore Hansen
 1975 – Det blå folket og Hurrikan – illustrert av Thore Hansen
 1976 – Det blå folket og det ensomme dyret – illustrert av Thore Hansen
 1982 – Ruffen og den flyvende hollender – illustrert av Thore Hansen
 1983 – Alice lengter tilbake – illustrert av Judith Allan
 1985 – En kjempe så stor som hele verden – illustrert av Dagny Hald; bind 1 i Vår gamle gudelære
 1985 – Gudenes krig – illustrert av Thorstein Rittun; bind 2 i Vår gamle gudelære
 1986 – Den enøyde kongen – illustrert av Finn Graff; bind 3 i Vår gamle gudelære
 1987 – Heimdalls sønner – illustrert av Stella East; bind 4 i Vår gamle gudelære
 1988 – Tordenguden – illustrert av Ingunn van Etten; bind 5 i Vår gamle gudelære
 1989 – Reisen til verdens ende – illustrert av Jan Baker; bind 6 i Vår gamle gudelære
 1989 – Ridder Thea og de to dragene – illustrert av Judith Allan
 1990 – En skjeggete brud – illustrert av Gino Scarpa; bind 7 i Vår gamle gudelære
 1991 – Gud og troll i samme kropp – illustrert av Johanne Marie Hansen-Krone; bind 8 i Vår gamle gudelære
 1992 – Balder – illustrert av Hilde Kramer; bind 9 i Vår gamle gudelære
 1992 – Alfa finner noe rart – illustrert av Egil Nyhus
 1992 – Karsten og Petra er bestevenner – illustrert av Anne G. Holt
 1992 – Karsten og Petra. Karsten får ikke sove – illustrert av Anne G. Holt
 1992 – Karsten og Petra. Petra begynner i barnehaven – illustrert av Anne G. Holt
 1993 – Ulvetid – illustrert av Fam Ekman; bind 10 i Vår gamle gudelære
 1993 – Jeg var med Marco Polo! – illustrert av Gino Scarpa
 1993 – Max i Mekkeland – illustrert av Egil Nyhus
 1993 – Max Mekker redder en venn – illustrert av Egil Nyhus
 1993 – Bjarne finner en katt – illustrert av Egil Nyhus
 1993 – Karsten og Petra. Karsten hjelper pappa – illustrert av Anne G. Holt
 1993 – Karsten og Petra. Petra vil bli dyrlege – illustrert av Anne G. Holt
 1993 – Karsten og Petra har Lucia-fest – illustrert av Anne G. Holt
 1994 – Loke – illustrert av Arne Samuelsen; bind 11 i Vår gamle gudelære
 1994 – Karsten og Petra. Petra får besøk – illustrert av Anne G. Holt
 1994 – Karsten og Petra. Karsten har bursdag – illustrert av Anne G. Holt
 1994 – Karsten og Petra kjører brannbil – illustrert av Anne G. Holt
 1995 – Hvem er hvem i Vår gamle gudelære? – illustrert av Finn Hald
 1995 – Ragnarok – illustrert av Therese Nortvedt; bind 12 i Vår gamle gudelære
 1995 – Karsten og Petra. Karsten drar på sydenferie – illustrert av Anne G. Holt
 1995 – Karsten og Petra på teater – illustrert av Anne G. Holt
 1995 – Karsten og Petra. Petra og morfar – illustrert av Anne G. Holt
 1996 – De hellige tre narrer – illustrert av Hilde Kramer
 1996 – Karsten og Petra. Karsten må på sykehus – illustrert av Anne G. Holt
 1996 – Karsten og Petra på bondegård – illustrert av Anne G. Holt
 1996 – Karsten og Petra. Petra vil at alle skal ha en venn – illustrert av Anne G. Holt
 1997 – Noa – illustrert av Akin Düzakin
 1997 – Lilletrollet – illustrert av Ingerlise Karlsen Kongsgaard
 1998 – Medusa – illustrert av Sissel Gjersum
 1998 – Fellini og konsertmysteriet – illustrert av Iben Sandemose
 1998 – Fellini og sirkusmysteriet – illustrert av Iben Sandemose
 1998 – Fellini og grevlingmysteriet – illustrert av Iben Sandemose
 1999 – Beowulf – illustrert av Arne Samuelsen
 1999 – Den store boken om Ruffen (samleutgave) – illustrert av Thore Hansen
 1999 – Det blå folket (samleutgave) – illustrert av Thore Hansen
 1999 – Karsten og Petras trøstebok – illustrert av Anne G. Holt
 2000 – Guds klovn – illustrert av Akin Düzakin
 2000 – Hanuman – illustrert av Annette Halvorsen
 2001 – Karsten og Petras julebok – illustrert av Anne G. Holt
 2001 – Karsten og Petra. Petra får en hund – illustrert av Anne G. Holt
 2001 – Karsten og Petra. Karsten liker å danse – illustrert av Anne G. Holt
 2002 – Golem – illustrert av Hilde Kramer
 2002 – Når to sier godnatt – illustrert av Tina Soli
 2002 – Når to skal stå opp – illustrert av Tina Soli
 2002 – Når to går på tur – illustrert av Tina Soli
 2002 – Karsten og Petra. To gode venner (samleutgave) – illustrert av Anne G. Holt
 2002 – Karsten og Petras bursdagsbok – illustrert av Anne G. Holt
 2003 – Buddha – illustrert av Stella East
 2003 – Løveungen og Frøken Kanin på eventyr i Afrika – illustrert av Anne G. Holt
 2003 – Når to skal besøke bestemor – illustrert av Tina Soli
 2003 – Når to vil bli kjent med hverandre – illustrert av Tina Soli
 2004 – Mesterdetektiven Fellini med rett til makrell i tomat – illustrert av Iben Sandemose
 2004 – Kaptein Puma. Den gule planet – illustrert av Einar Lunden
 2004 – Kaptein Puma og den skrekkelige snødragen – illustrert av Einar Lunden
 2004 – Karsten og Petra hilser på kongen – illustrert av Anne G. Holt
 2004 – Når to er sinte på hverandre – illustrert av Tina Soli
 2004 – Løveungen og Frøken Kanin. Sjørøverøya – illustrert av Anne G. Holt
 2004 – Pix på sporet av troll – illustrert av Kjell E. Midthun
 2005 – Ruffen og det mystiske hullet – illustrert av Thore Hansen
 2005 – Kaptein Puma og det farlige romuhyret – illustrert av Einar Lunden
 2005 – Karsten og Petras ABC – illustrert av Anne G. Holt
 2005 – Når to skal bade – illustrert av Tina Soli
 2006 – Kaptein Puma i kattepine! – illustrert av Einar Lunden
 2006 – Ruffen og drageslottet – illustrert av Thore Hansen
 2006 – Karsten og Petra vil lære å svømme – illustrert av Anne G. Holt
 2006 – Karsten og Petra får sykkel – illustrert av Anne G. Holt
 2006 – Løveungen og Frøken Kanin : eventyr i verdensrommet – illustrert av Anne G. Holt
 2006 – Når to skal rydde – illustrert av Tina Soli
 2006 – Da Jesusbarnet kom til prærien – illustrert av Akin Düzakin
 2007 – Ruffen og det hemmelige havfolket – illustrert av Thore Hansen
 2007 – Karsten og Petra i Tivoli – illustrert av Anne G. Holt
 2007 – Når to vil kose seg – illustrert av Tina Soli
 2007 – Kaptein Puma og den store kometen – illustrert av Einar Lunden
 2008 – Når to skal på ferie – illustrert av Tina Soli
 2008 – Kokos : verdens minste elefant – illustrert av Tina Soli
 2008 – Klabert – illustrert av Thore Hansen
 2008 – Karsten og Petra går på skøyter – illustrert av Anne G. Holt
 2008 – Karsten og Petra på skiskole – illustrert av Anne G. Holt
 2009 – Når to vil kle seg ut – illustrert av Tina Soli
 2010 – Tambar er et troll – illustrert av Lisa Aisato
 2010 – Tambar og harepusene – illustrert av Lisa Aisato
 2011 – Karsten og Petra kler seg ut – illustrert av Anne G. Holt
 2011 – Karsten og Petra på biblioteket – illustrert av Anne G. Holt
 2011 – Mira mister matlysten – illustrert av Egil Nyhus
 2016 – Havgudens datter – illustrert av Haakon Lie

Høre- og skuespill 
 1969 – Å miste et romskip – sammen med Jon Bing
 1974 – Jungelens herre
 1975 – Glassberget
 1976 – Den store farveslukeren
 1978 – Tor med hammer'n
 1978 – Rutine for ukjent planet (hørespill) (Bing & Bringsværd)
 1978 – Rutine for Nemesis (Bing & Bringsværd)
 1979 – Landet hvor alt er annerledes
 1980 – Marco Polos nye eventyr (TV-serie og hørespill) – sammen med Jon Bing
 1980 – Da er jeg en klingende bjelle
 1981 – Landet hvor alt er annerledes (fire skuespill i samling)
 1982 – Balladen om Robin Hood og Richard Løvehjerte (sammen med Tine Thomassen)
 1984 – Mowgli
 1986 – Ruffen og den flyvende hollender
 1987 – Alice lengter tilbake
 1988 – Pimpernell
 1989 – Fosterhjem (hørespill) (produsert 1989, reprise 1990)
 1989 – Den himmelske stresskoffert (hørespill) (produsert 1979, reprise 1989, 1990 og 1991)
 1990 – Av støv er du kommet (skuespill) – sammen med Jon Bing
 1990 – Sangen om Rama
 1991 – Odin
 1993 – Nesegrevet
 1997 – Frikk – et syngespill
 1998 – Snipp, snapp, snute!
 1999 – Lilletrollet
 2000 – Bursdagsbarnet
 2000 – Gullhjelmen
 2009 – Knut Gribb : Dragens hale (hørespill sendt på NRK) – sammen med Jon Bing

Den himmelske stresskoffert var NRKs bidrag til Prix Italia i 1990, og fikk samme år den norsk-nordiske hørespillprisen. Nils Nordberg reiste også til Budapest for å instruere stykket for ungarsk radio.

Oversetter og redaktør 
Bringsværd har helt siden debuten med den religionshistoriske tekstantologien Det står skrevet i 1966 gjort en betydelig innsats som oversetter, antologiredaktør og formidler. 

Dette arbeidet omfatter blant annet oversettelse av Albert Åberg-bøkene og nyoversettelse av Ole Brumm og Huset på Bjørnehjørnet sammen med Marianne Koch Knudsen.

Som redaktør har han hatt medansvar for blant annet seriene Barnas første, Det store barnebokverket Hugin og Munin, fem bind med Lanterne science fiction med serietittelen «Nazar» på 1970-tallet, tre sciencefictionantologier for Bokklubben (Østenfor sol, Vestenfor måne og Stella Polaris, 1969-1982) Brummboken på 1990-tallet og Verdens Hellige Skrifter fra 2000. I den siste serien har han bidratt til en nyoversettelse av Gilgamesh sammen med Jens Braarvig og redigert antologien I begynnelsen og Jorden – vår mor.

TV-produksjoner 
 1971: Kodémus (NRK TV-Fjernsynsteatret)
 1975: Nitimemordet (mini-serie) Helmer & Sigurdson
 1977: Lykkespill (mini-serie) Helmer & Sigurdson
 1978: Blindpassasjer (mini-serie)
 1980: Mareritt ved midtsommer (episode) Helmer & Sigurdson
 1981: Septembermordet (episode) Helmer & Sigurdson
 1981: Spøkelsesbussen (episode) Helmer & Sigurdson
 1982: Ta den ring (mini-serie)

Priser 
 Gyldendals legat 1974
 Svensk Akademi For Science Fictions pris 1975
 Rivertonprisen 1978, for tv-serien Blindpassasjer (sammen med Jon Bing)
 Aschehougprisen 1979
 Kultur- og kirkedepartementets tegneseriepris for barne- og ungdomslitteratur 1979, for Paradox (sammen med Jon Bing og Rune Johan Andersson)
 Kultur- og kirkedepartementets billedbokpris for barne- og ungdomslitteratur 1982, for Ruffen og Den flyvende hollender (sammen med Thore Hansen)
 Kritikerprisen 1985, for Gobi: Barndommens måne
 Kultur- og kirkedepartementets billedbokpris for barne- og ungdomslitteratur 1985, for En kjempe så stor som hele verden (sammen med Dagny Hald)
 Sarpsborgprisen 1985, for Gobi: Barndommens måne
 Riksmålsforbundets barne- og ungdomsbokpris 1986, «for sitt barne- og ungdomsforfatterskap»
 Skolebibliotekarforeningens litteraturpris 1986, for samlede barne- og ungdomsbøker
 Kultur- og kirkedepartementets billedbokpris for barne- og ungdomslitteratur 1989, for Ridder Thea og de to dragene (sammen med Judith Allan)
 Den nordiske hørespillprisen 1990, for Den himmelske stresskoffert
 Riksmålsforbundets litteraturpris 1994, for Gobi: Min prins
 Ole Brumm-prisen 1993
 Doblougprisen 1994
 Kultur- og kirkedepartementets fagbokpris for barne- og undomslitteratur 1995, for serien Vår gamle gudelære
 Norsk Amatørteaterråd / Innkjøpsfondets ærespris for Ny Norsk Dramatikk 1995
 Fortunas ærespris for barne-og ungdomsbøker 1997
 Kultur- og kirkedepartementets fagbokpris for barne- og undomslitteratur 1997, for Noa
 Nasses stafettpinne 1998
 Det Norske Akademis Pris til minne om Thorleif Dahl 1999
 Riksmålsforbundets barne- og ungdomsbokpris 1999, for Beowulf
 Ibsenprisen 2000
 Ord & Bilde-prisen 2001
 Kultur- og kirkedepartementets spesialpris for barne- og undomslitteratur 2003, for Mime-serien
 NÆ!-prisen (Nøffs Ærespris) 2005
 Alf Prøysens Ærespris i 2008
 Brages hederspris i 2009
 Norsk kulturråds ærespris i 2010
 Anders Jahres kulturpris i 2019

Referanser

Eksterne lenker 
 
 
  Tor Åge Bringsværd hos Gyldendal
  NRK: Lydfiler med Tor Åge Bringsværd
  Tor Åge Bringsværd i Cappelen Forlag
  Tor Åge Bringsværd i NRK Forfatter
  Digitaliserte bøker av Bringsværd og om Bringsværd hos Nasjonalbiblioteket.

Norske romanforfattere
Norske science fiction-forfattere
Norske forfattere av fantastisk litteratur
Anarkister
Norske barnebokforfattere
Norske oversettere
Personer tilknyttet bokserien Verdens hellige skrifter
Vinnere av Gyldendals legat
Vinnere av Rivertonprisen
Vinnere av Aschehougprisen
Vinnere av Kritikerprisen
Vinnere av Doblougprisen
Vinnere av kulturdepartementets barnebokpriser
Ibsenprisen
Vinnere av Brageprisen
Personer fra Skien kommune
Fødsler i 1939